नोएडा: अवैध हथियारों की बिक्री के आरोप में 3 लोग गिरफ्तार
नोएडा के फेस-2 थाना क्षेत्र में अवैध हथियारों की बिक्री के आरोप में तीन लोगों को गिरफ्तार किया गया है।
नोएडा (उप्र)। नोएडा के फेस-2 थाना क्षेत्र में अवैध हथियारों की बिक्री के आरोप में तीन लोगों को गिरफ्तार किया गया है। पुलिस उपायुक्त (जोन द्वितीय) हरीश चंदर ने बताया कि थाना फेस-2 की पुलिस ने एक सूचना के आधार पर गुरुवार को रहीसुद्दीन, मोहम्मद रफी और गुरलाल सिंह उर्फ दीपू को गिरफ्तार किया। पुलिस को सूचना मिली थी कि अवैध हथियार बेचने के लिए कुछ बदमाश एनसीआर आए हैं। इसी सूचना के आधार पर गिरफ्तारी की गई। पुलिस उपायुक्त (जोन द्वितीय) हरीश चंदर ने बताया कि इनके पास से पुलिस ने पांच पिस्तौल (32 और 30 बोर), दो देशी तमंचे (315 बोर), 10 जिंदा कारतूस (32 बोर) और एक कार (डीएल 8CZ 2661) भी बरामद की गई है। पूछताछ के दौरान गिरफ्तार आरोपियों ने पुलिस को बताया है कि वे लोग मोटी रकम लेकर अपराधियों को पिस्तौल तथा तमंचे बेचते थे। गिरफ्तार शातिर आरोपी मोहम्मद रफी और रईसुद्दीन पहले भी जेल जा चुके हैं। 